pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​ก.อุตสาหกรรม เร่งเยียวยาผู้ประสบภัยน้ำท่วม ส่งมอบถุงยิ้มพิมพ์ใจไปแล้วกว่า 7,000 ราย
วันศุกร์ที่ 24 พฤศจิกายน 2566
24/11/2566
​ก.อุตสาหกรรม เร่งเยียวยาผู้ประสบภัยน้ําท่วม ส่งมอบถุงยิ้มพิมพ์ใจไปแล้วกว่า 7,000 ราย
​ก.อุตสาหกรรม เร่งเยียวยาผู้ประสบภัยน้ําท่วม ส่งมอบถุงยิ้มพิมพ์ใจไปแล้วกว่า 7,000 ราย
ดร.ณัฐพล รังสิตพล ปลัดกระทรวงอุตสาหกรรม เปิดเผยว่า กระทรวงอุตสาหกรรม เร่งส่งมอบความช่วยเหลือไปยังพื้นที่ภาคใต้ ขานรับข้อสั่งการ นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ที่ห่วงใยสถานการณ์น้ําท่วมในพื้นที่ภาคใต้ จึงได้สั่งการไปยังสํานักงานอุตสาหกรรมจังหวัดในพื้นที่ เร่งสํารวจความเสียหายในพื้นที่โรงงานอุตสาหกรรม และประชาชนที่ได้รับความเดือดร้อนโดยเร็ว ทั้งนี้จากข้อมูลที่ได้รับรายงานเบื้องต้น พบว่า มีบางพื้นที่ประสานขอความช่วยเหลือ “ถุงยิ้มพิมพ์ใจ MIND ไม่ทิ้งกัน” เพื่อเตรียมความพร้อมในกรณีเกิดเหตุฉุกเฉิน อาทิ พื้นที่จังหวัดนราธิวาส ยะลา และปัตตานี พร้อมกําชับให้มีการเฝ้าระวังการรั่วไหลของสารเคมีอันตราย และกากอุตสาหกรรม จัดเตรียมแผนรักษาความปลอดภัยอื่น ๆ ในโรงงานอุตสาหกรรม เพื่อป้องกันและบรรเทาผลกระทบจากอุทกภัย รวมถึงการให้บริการการตรวจประเมิน และคําปรึกษาแนะนําการบริหารจัดการในโรงงานอุตสาหกรรม ทั้งแบบลงพื้นที่ (Onsite) และระบบทางไกล (Remote Assessment) พร้อมจัดตั้งให้สํานักงานอุตสาหกรรมจังหวัดนครศรีธรรมราชเป็นศูนย์กลางในพื้นที่ภาคใต้ ทําหน้าที่รวบรวมและกระจายความช่วยเหลือไปยัง 14 จังหวัดภาคใต้ สําหรับส่วนกลางให้สํานักงานปลัดกระทรวงอุตสาหกรรม เป็นศูนย์รวบรวมความช่วยเหลือจากทุกภาคส่วน และบริหารจัดการเพื่อส่งมอบไปยังพื้นที่ประสบภัยอื่น ๆ ที่ต้องการความช่วยเหลือ
ดร.ณัฐพล กล่าวเพิ่มเติมว่า กระทรวงอุตสาหกรรมขอขอบคุณทุกภาคส่วน ที่มีส่วนร่วมในการดูแลทุกข์สุขของประชาชนชาวไทย โดยโครงการ “อุตสาหกรรมรวมใจ ช่วยพี่น้องชาวไทย” ปีที่ 2 โดยได้รับการสนับสนุนจากผู้ประกอบการอุตสาหกรรมภาคเอกชน ผ่านอุตสาหกรรมจังหวัดทั่วประเทศ และหน่วยงานภายใต้กระทรวงอุตสาหกรรม นําสิ่งของอุปโภค บริโภค และของใช้ที่จําเป็นแพคเป็น “ถุงยิ้มพิมพ์ใจ MIND ไม่ทิ้งกัน” เริ่มตั้งแต่วันที่ 12 ตุลาคม ผ่านมารวมระยะเวลากว่า 1 เดือน ซึ่งได้ส่งมอบไปยังพื้นที่ 7 จังหวัด ประกอบด้วย ราชบุรี พิจิตร ขอนแก่น มหาสารคาม ชุมพร ระนอง และนครศรีธรรมราช ส่งมอบถุงยังชีพไปยังประชาชนที่ได้รับผลกระทบจากภัยพิบัติไปแล้วกว่า 7,000 ราย
รัฐบาลไทย-ข่าวทำเนียบรัฐบาล-รองปลัดเกษตรฯ ร่วมการประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ ครั้งที่ 3/2566
วันศุกร์ที่ 24 พฤศจิกายน 2566
รองปลัดเกษตรฯ ร่วมการประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ ครั้งที่ 3/2566
รองปลัดเกษตรฯ ร่วมการประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ ครั้งที่ 3/2566
เมื่อวันที่ 23 พ.ย. 66 นายอภัย สุทธิสังข์ รองปลัดกระทรวงเกษตรและสหกรณ์ ได้รับมอบหมายจากรัฐมนตรีว่าการกระทรวงเกษตรและสหกรณ์ (ร้อยเอก ธรรมนัส พรหมเผ่า) เข้าร่วมการประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ ครั้งที่ 3/2566 โดยมีนายสมศักดิ์ เทพสุทิน รองนายกรัฐมนตรี เป็นประธาน ณ ห้องประชุม 301 ชั้น 3 อาคารบัญชาการ 1 ทําเนียบรัฐบาล โดยที่ประชุมได้มีการพิจารณาประเด็นสําคัญต่าง ๆ ได้แก่
1) (ร่าง) กรอบแนวทางการขับเคลื่อนการบูรณาการขจัดความยากจน และพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง จังหวัดชายแดนภาคใต้ ระยะที่ 2 (พ.ศ. 2567 –2570)
2) กรอบแนวทางการยกระดับการพัฒนาจังหวัดชายแดนภาคใต้ ของไทยกับรัฐติดชายแดนไทยของมาเลเซีย สู่การเป็นเมืองคู่แฝด (Twin cities) เพื่อการพัฒนาอย่างยั่งยืน ระยะ ๔ ปี (พ.ศ. 2567 – 2570)
3) การให้ความช่วยเหลือเยียวยาผู้ได้รับผลกระทบจาก เหตุการณ์ความไม่สงบในจังหวัดชายแดนภาคใต้ กรณีรายที่ไม่ได้รับการช่วยเหลือตามระเบียบกระทรวงการคลัง ว่าด้วยเงินทดรองราชการเพื่อช่วยเหลือผู้ประสบภัยพิบัติฉุกเฉิน พ.ศ.2546 และที่แก้ไขเพิ่มเติม
รัฐบาลไทย-ข่าวทำเนียบรัฐบาล-นายกฯ หารือประเด็นนโยบายด้านการวิจัยกับประธานทีดีอาร์ไอและคณะ ย้ำยินดีรับฟังข้อเสนอแนะทั้งที่เห็นด้วยและเห็นต่างอย่างสร้างสรรค์ ขอให้คำนึงถึงผลประโยชน์ของประชาชนเป็นสำคัญ
วันศุกร์ที่ 24 พฤศจิกายน 2566
24/11/2566
นายกฯ หารือประเด็นนโยบายด้านการวิจัยกับประธานทีดีอาร์ไอและคณะ ย้ํายินดีรับฟังข้อเสนอแนะทั้งที่เห็นด้วยและเห็นต่างอย่างสร้างสรรค์ ขอให้คํานึงถึงผลประโยชน์ของประชาชนเป็นสําคัญ
นายกฯ หารือประเด็นนโยบายด้านการวิจัยกับประธานทีดีอาร์ไอและคณะ ย้ํายินดีรับฟังข้อเสนอแนะทั้งที่เห็นด้วยและเห็นต่างอย่างสร้างสรรค์ ขอให้คํานึงถึงผลประโยชน์ของประชาชนเป็นสําคัญ
วันนี้ (24 พ.ย. 66) เวลา 11.30 น. ณ ห้องสีม่วง ตึกไทยคู่ฟ้า ทําเนียบรัฐบาล นายสมเกียรติ ตั้งกิจวานิชย์ ประธานสถาบันวิจัยเพื่อการพัฒนาประเทศไทย (ทีดีอาร์ไอ) นําคณะผู้บริหารสถาบันวิจัยเพื่อการพัฒนาประเทศไทย เข้าพบนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เพื่อหารือประเด็นนโยบายด้านการวิจัย โดยมีนายพรหมินทร์ เลิศสุริย์เดช เลขาธิการนายกรัฐมนตรี เข้าร่วมในการหารือ โดยนายชัย วัชรงค์ โฆษกประจําสํานักนายกรัฐมนตรี ได้เปิดเผยสาระสําคัญของการหารือ ดังนี้
ประธานทีดีอาร์ไอกล่าวขอบคุณนายกรัฐมนตรีที่ทํางานอย่างหนัก เดินสายไปทั่วโลกทําให้ประเทศไทยกลับสู่เวทีโลก ในฐานะที่ทีดีอาร์ไอทําการวิจัยเชิงนโยบาย โดยในบางเรื่องมีองค์ความรู้และข้อแนะนําที่อาจจะเป็นประโยชน์กับทางรัฐบาล จึงขอนําเสนอ 4 เรื่องต่อรัฐบาล ได้แก่ 1. การปฏิรูปกฎระเบียบภาครัฐ 2. การส่งเสริมเศรษฐกิจสร้างสรรค์ 3. ประเทศไทยควรจะเข้าเป็นสมาชิกขององค์การเพื่อความร่วมมือทางเศรษฐกิจและการพัฒนา หรือ OECD 4. ยุโรปจะเก็บภาษีคาร์บอนนําเข้าจากสินค้าของประเทศต่าง ๆ ซึ่งกลไกทางกฎหมายของประเทศไทยยังไม่มีความพร้อม ดังนั้นจะต้องเตรียมการ ทั้งนี้ หากรัฐบาลเห็นว่ามีเรื่องใดที่เป็นประโยชน์ ทีดีอาร์ไอมีความยินดีที่จะทํางานศึกษาเพิ่มเติมเพื่อสนับสนุนการทํางานของรัฐบาล
โอกาสนี้ นายกรัฐมนตรีได้รับฟังข้อเสนอด้านการวิจัยจากประธานทีดีอาร์ไอ โดยได้กล่าวตอนหนึ่งว่า ส่วนตัวของนายกรัฐมนตรีเป็นคนที่ชัดเจน เข้าใจดีว่าบางเรื่องทีดีอาร์ไอก็เห็นด้วย บางเรื่องก็ไม่เห็นด้วยกับนโยบายของรัฐบาล โดยในการดําเนินการใด ๆ ขอให้คํานึงถึงผลประโยชน์ของพี่น้องประชาชนเป็นที่ตั้งเป็นสําคัญ ทั้งนี้ นายกรัฐมนตรียินดีรับฟังข้อเสนอแนะทั้งที่เห็นด้วยและเห็นต่างอย่างสร้างสรรค์ เพราะถือว่าเป็นการติเพื่อก่อ ซึ่งขอขอบคุณสําหรับข้อเสนอด้านการวิจัยจากทีดีอาร์ไอในวันนี้ โดยจะมอบหมายให้หน่วยงานที่เกี่ยวข้องนํารายละเอียดไปพิจารณา เพื่อหาแนวทางความเป็นไปได้ในการดําเนินการต่อไป
รัฐบาลไทย-ข่าวทำเนียบรัฐบาล-อุตุฯ เตือน!! ภาคใต้ ฝนตกหนักถึงหนักมาก คลื่นลมแรงบริเวณอ่าวไทยตอนล่าง มีผลกระทบช่วงวันที่ 24 – 27 พ.ย. นี้
วันศุกร์ที่ 24 พฤศจิกายน 2566
อุตุฯ เตือน!! ภาคใต้ ฝนตกหนักถึงหนักมาก คลื่นลมแรงบริเวณอ่าวไทยตอนล่าง มีผลกระทบช่วงวันที่ 24 – 27 พ.ย. นี้
ในช่วงวันที่ 24 - 27 พ.ย. 66 หย่อมความกดอากาศต่ํากําลังแรงที่ปกคลุมบริเวณทะเลจีนใต้ตอนล่าง มีแนวโน้มจะเคลื่อนผ่าน อ่าวไทยและภาคใต้ตอนล่าง ลงสู่ทะเลอันดามัน ประกอบกับมรสุมตะวันออกเฉียงเหนือที่พัดปกคลุมอ่าวไทยและภาคใต้จะมีกําลังแรงขึ้น
ส่งผลทําให้ภาคใต้มีฝนเพิ่มขึ้นและมีฝนตกหนักถึงหนักมากบางแห่งบริเวณ จังหวัดสุราษฎร์ธานี นครศรีธรรมราช พัทลุง สงขลา ปัตตานี ยะลา นราธิวาส กระบี่ ตรัง และสตูล ขอให้ประชาชนบริเวณดังกล่าวระวังอันตรายจากฝนตกหนักถึงหนักมากและฝนที่ตกสะสม อาจทํา ให้เกิดน้ําท่วมฉับพลันและน้ําป่าไหลหลาก โดยเฉพาะพื้นที่ลาดเชิงเขาใกล้ทางน้ําไหลผ่านและพื้นที่ลุ่มไว้ด้วย
คลื่นลมบริเวณอ่าวไทยจะมีกําลังแรงขึ้น โดยอ่าวไทยตอนล่างมีคลื่นสูง 2 - 3 เมตร บริเวณที่มีฝนฟ้าคะนองคลื่นสูง มากกว่า 3 เมตร ส่วนอ่าวไทยตอนบนมีคลื่นสูงประมาณ 2 เมตร บริเวณที่มีฝนฟ้าคะนองคลื่นสูงมากกว่า 2 เมตร ขอให้ชาวเรือเดินเรือ ด้วยความระมัดระวัง และหลีกเลี่ยงบริเวณที่มีฝนฟ้าคะนอง ส่วนเรือเล็กบริเวณอ่าวไทยตอนล่างควรงดออกจากฝั่งในช่วงเวลาดังกล่าว รวมทั้งระวังอันตรายจากคลื่นลมแรงที่ซัดเข้าหาฝั่งไว้ด้วย
ขอให้ประชาชนติดตามประกาศจาก กรมอุตุนิยมวิทยา เว็บไซต์กรมอุตุนิยมวิทยา http://www.tmd.go.th
หรือที่ 0-2399-4012-13 และ 1182 ได้ตลอด 24 ชั่วโมง
#NNT #สํานักข่าวกรมประชาสัมพันธ์ #ภาคใต้ #ฝนตกหนัก #คลื่นลมแรง
รัฐบาลไทย-ข่าวทำเนียบรัฐบาล-“ธรรมนัส”แถลงความสำเร็จปราบปรามหมูเถื่อน
วันศุกร์ที่ 24 พฤศจิกายน 2566
“ธรรมนัส”แถลงความสําเร็จปราบปรามหมูเถื่อน
“ธรรมนัส”แถลงความสําเร็จปราบปรามหมูเถื่อนพร้อมเดินหน้าถอนรากถอนโคนขบวนการลักลอบนําเข้าผิดกฎหมายให้สิ้นซาก
ร้อยเอกธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานการแถลงข่าวผลปฏิบัติการเข้าตรวจสอบห้องเย็นและบังคับใช้กฎหมายด้านปศุสัตว์ 77 จังหวัดตามนโยบายรัฐบาลซึ่งปฏิบัติการระหว่างวันที่ 10 ตุลาคม - 22 พฤศจิกายน 2566 พร้อมด้วยนายสมชวนรัตนมังคลานนท์อธิบดีกรมปศุสัตว์นายบัญชาสุขแก้วรองอธิบดีกรมประมงโดยมีพลตํารวจตรี สุริยา สิงหกมลอธิบดีกรมสอบสวนคดีพิเศษ (DSI)ร้อยตํารวจเอกวิษณุฉิมตระกูลรองอธิบดีกรมสอบสวนคดีพิเศษ (DSI) พลตํารวจตรีเอกรักษ์ลิ้มสังกาศรองเลขาธิการสํานักงานป้องกันและปราบปรามการฟอกเงิน (ปปง.) ผู้แทนกระทรวงการคลังและหน่วยงานที่เกี่ยวข้องณตึกสันติไมตรี (หลังใน) ทําเนียบรัฐบาลว่ากระทรวงเกษตรฯโดยกรมปศุสัตว์และกรมประมงได้ดําเนินการเข้าตรวจสอบห้องเย็นทั่วประเทศแบ่งเป็นการตรวจสอบห้องเย็นด้านปศุสัตว์2,210 แห่งและห้องเย็นด้านประมง 2,062 แห่ง ซึ่งอยู่ระหว่างดําเนินการในส่วนที่เกี่ยวข้องโดยจํานวนห้องเย็นทั้งหมดประกอบด้วยห้องเย็นที่ขึ้นทะเบียนกับหน่วยงานภาครัฐเช่นกรมปศุสัตว์กรมประมงกรมแรงงานอุตสาหกรรมและกรมการค้าภายในรวมถึงห้องเย็นที่ไม่ได้ขึ้นทะเบียนกับหน่วยงานใดเลยอีกประมาณ 1,100 แห่งซึ่งเป็นห้องเย็นขนาดเล็ก
ทั้งนี้ภายหลังการตรวจสอบห้องเย็นทั้งหมดได้บังคับใช้กฎหมายที่เกี่ยวข้อง 2 พระราชบัญญัติคือพระราชบัญญัติโรคระบาดสัตว์พ.ศ. 2558 และพระราชบัญญัติควบคุมการฆ่าสัตว์เพื่อการจําหน่ายเนื้อสัตว์พ.ศ. 2559 พบการกระทําความผิดโดยได้อายัดซากสัตว์และดําเนินคดีรวมทั้งสิ้น 2,568,322 กิโลกรัม92 คดีรวมมูลค่าประมาณ 287.72 ล้านบาทแบ่งเป็น 1) ซากโค-กระบือ 411,336 กิโลกรัม 2) ซากสุกร 689,649 กิโลกรัมและ3) ซากสัตว์ปีก 1,467,337 กิโลกรัม
นอกจากนี้ยังพบการกระทําความผิดตามมาตรา 31 แห่งพระราชบัญญัติโรคระบาดสัตว์ 2558 ไม่มีใบอนุญาตนําเข้า-ส่งออกนําผ่านราชอาณาจักรมาแสดงต่อพนักงานเจ้าหน้าที่มีโทษตามมาตรา 68 จําคุกไม่เกิน 2 ปีหรือปรับไม่เกิน 200,000 บาทหรือทั้งจําทั้งปรับได้อายัดซากสัตว์และดําเนินคดีโดยอยู่ระหว่างดําเนินการตรวจสอบเอกสารจํานวนห้องเย็น 14 แห่งแบ่งเป็น1) ซากโค-กระบือ 380,841 กิโลกรัม2) ซากสุกร 338,361 กิโลกรัมและ 3) สัตว์ปีก 410,236 กิโลกรัมรวมทั้งสิ้น 1,129,438 กิโลกรัมขณะเดียวกันกระทรวงเกษตรฯได้ตั้ง“ทีมฉก.พญานาคราช”เป็นทีมเฉพาะกิจชุดปฏิบัติการพิเศษที่ร่วมสนับสนุนภารกิจของสารวัตรปศุสัตว์และสารวัตรประมงเพิ่มเติมเพื่อให้ดําเนินการปราบปรามขบวนการดังกล่าวเป็นไปอย่างมีประสิทธิภาพมากขึ้นด้วย
“อย่างไรก็ดีแม้ว่าผลการปราบปรามการลักลอบนําเข้าสินค้าปศุสัตว์ผิดกฎหมายจะเป็นที่น่าพอใจแต่กระทรวงเกษตรฯจะยังคงมุ่งมั่นดําเนินการปราบปรามฯขบวนการดังกล่าวโดยขยายผลให้ครอบคลุมสินค้าเกษตรอื่นๆทั้งพืชและประมงเพิ่มเติมด้วยเพื่อเป็นการแก้ปัญหากลไกตลาดทั้งระบบอย่างยั่งยืนให้เกษตรกรได้ลืมตาอ้าปากมีรายได้ที่มั่นคงรวมทั้ง
รัฐบาลไทย-ข่าวทำเนียบรัฐบาล-​“คารม” เผย รัฐบาลโดย มท.เดินหน้า สำรวจปัญหาความเดือดร้อนของประชาชน ตั้งเป้าสำรวจปัญหาให้แล้วเสร็จภายในวันที่ 31 มกราคม 2567
วันศุกร์ที่ 24 พฤศจิกายน 2566
24/11/2566
​“คารม” เผย รัฐบาลโดย มท.เดินหน้า สํารวจปัญหาความเดือดร้อนของประชาชน ตั้งเป้าสํารวจปัญหาให้แล้วเสร็จภายในวันที่ 31 มกราคม 2567
​“คารม” เผย รัฐบาลโดย มท.เดินหน้า สํารวจปัญหาความเดือดร้อนของประชาชน ตั้งเป้าสํารวจปัญหาให้แล้วเสร็จภายในวันที่ 31 มกราคม 2567
วันนี้ 24 พ.ย. 66 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาล โดยกระทรวงมหาดไทย เดินหน้าสํารวจปัญหาความเดือดร้อนของพี่น้องประชาชน โดยตั้งเป้าสํารวจปัญหาให้แล้วเสร็จภายในวันที่ 31 มกราคม 2567 เพื่อให้ทันต่อการประชาคมแผนในระดับชุมชน/หมู่บ้าน และองค์กรปกครองส่วนท้องถิ่น และนําข้อมูลที่ได้จากการ Re X-ray ในครั้งนี้เข้าสู่เวทีประชาคมแผนในระดับต่าง ๆ เพื่อให้ปัญหาของพี่น้องประชาชนได้ถูกบรรจุไว้ในแผน นําไปสู่การแก้ไขปัญหาต่อไป
นายคารม กล่าวว่า การขจัดความยากจนและพัฒนาคนทุกช่วงวัยอย่างยั่งยืน ตามหลักปรัชญาของเศรษฐกิจพอเพียง ด้วยระบบ ThaiQM ในปีที่ผ่านมากระทรวงมหาดไทย ได้รับความร่วมมือที่ดีอย่างยิ่งจากทางจังหวัด และอําเภอ ที่ได้ช่วยกันนําภาคีเครือข่ายลงพื้นที่เคาะประตูบ้านพี่น้องประชาชน โดยสามารถเก็บข้อมูลจากครัวเรือนได้มากถึง 14,562,655 ล้านครัวเรือน ซึ่งพบครัวเรือนที่มีปัญหา 3,810,466 ครัวเรือน โดยได้ดําเนินการแก้ไขไปแล้ว 3,614,409 ครัวเรือน คิดเป็นร้อยล่ะ 94.85 ทั้งนี้จะมีครัวเรือนที่อยู่ระหว่างการแก้ไขปัญหา 196,057 ครัวเรือน คิดเป็นร้อยละ 5.15
“เพื่อให้การบําบัดทุกข์ บํารุงสุข เกิดขึ้นกับพี่น้องประชาชนอย่างแท้จริง ตามความตั้งใจของรัฐบาล และตามนโยบายของ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ได้ให้แนวทางปฏิบัติที่สําคัญ คือ การ Re X-ray ครัวเรือน เพื่อให้การสํารวจเป็นไปอย่างมีประสิทธิภาพ ประสิทธิผล มอบหมายให้ผู้ว่าราชการจังหวัด นายอําเภอ ใช้กลไกทีมจังหวัด ทีมอําเภอ บูรณาการทีมที่เป็นทางการ คือ หัวหน้าส่วนราชการ ข้าราชการ กํานัน ผู้ใหญ่บ้าน คณะกรรมการหมู่บ้าน (กม.) องค์กรปกครองส่วนท้องถิ่น ฯลฯ และทีมจิตอาสาภาคีเครือข่ายในพื้นที่ ทั้งภาคราชการ ภาคผู้นําศาสนา ภาควิชาการ ภาคเอกชน ภาคประชาสังคม ภาคประชาชน และภาคสื่อสารมวลชน ประชุมหารือวางแผนหาแนวทางร่วมกัน เพื่อให้การสํารวจฯ เข้าถึงประชาชนทุกครัวเรือนอย่างครอบคลุม ได้รับทราบปัญหาที่แท้จริง” นายคารม ย้ํา
รัฐบาลไทย-ข่าวทำเนียบรัฐบาล-รองปลัดณัฏฐิญา นำทีมเตรียมความพร้อมต่อยอดระบบมาตรฐานการปฏิบัติงาน (SOP) ยกระดับมาตรฐานระบบบริหารงานคุณภาพสู่ความเป็นเลิศ
วันศุกร์ที่ 24 พฤศจิกายน 2566
24/11/2566
รองปลัดณัฏฐิญา นําทีมเตรียมความพร้อมต่อยอดระบบมาตรฐานการปฏิบัติงาน (SOP) ยกระดับมาตรฐานระบบบริหารงานคุณภาพสู่ความเป็นเลิศ
รองปลัดณัฏฐิญา นําทีมเตรียมความพร้อมต่อยอดระบบมาตรฐานการปฏิบัติงาน (SOP) ยกระดับมาตรฐานระบบบริหารงานคุณภาพสู่ความเป็นเลิศ
วันที่ 23 พฤศจิกายน 2566 นางสาวณัฏฐิญา เนตยสุภา รองปลัดกระทรวงอุตสาหกรรม เป็นประธานเปิดงานสัมมนาการเตรียมความพร้อมการตรวจประเมินมาตรฐานการปฏิบัติงานตามคู่มือมาตรฐานการปฏิบัติงาน ประจําปีงบประมาณ พ.ศ. 2567 เพื่อเสริมสร้างความรู้ความเข้าใจเกี่ยวกับการตรวจประเมินมาตรฐานการปฏิบัติงานฯ และนําแนวทางการปฏิบัติที่ดีไปประยุกต์ใช้ให้เกิดเป็นแนวทางการปฏิบัติงานสู่ความเป็นเลิศ รวมถึงพัฒนาต่อยอดระบบมาตรฐานการปฏิบัติงาน (SOP) ยกระดับระบบบริหารงานคุณภาพให้เป็นที่เชื่อมั่นและยอมรับจากประชาชน ณ โรงแรมโกลเด้น ทิวลิป ซอฟเฟอริน กรุงเทพฯ
สําหรับการจัดทํามาตรฐานการปฏิบัติงาน (Standard Operating Procedure : SOP) สํานักงานปลัดกระทรวงอุตสาหกรรม ได้เริ่มจัด
ทําในปีงบประมาณ พ.ศ. 2565
โดยมีวัตถุประสงค์เพื่อทบทวนกระบวนการออกแบบ ควบคุม และการปรับปรุงกระบวนการทํางาน โดยร่วมกันคัดเลือกกระบวนงานของหน่วยงานมาดําเนินการจัดทํามาตรฐานการปฏิบัติงานเพื่อเป็นต้นแบบและเป็นแนวทางในการจัดทํามาตรฐานการปฏิบัติงานอย่างมีประสิทธิภาพ
ทั้งนี้ในปีงบประมาณ พ.ศ. 2566 ได้จัดทําคู่มือมาตรฐานการปฏิบัติงานของกระบวนงานหลัก/กระบวนงานสนับสนุนเพิ่มเติม ได้รับอนุมัติจากผู้บริหารในการประกาศใช้และนําไปสู่การปฏิบัติแล้วรวมจํานวน 39 กระบวนงาน รวมถึงได้มีการอบรมแนวทางการสอนงานในรูปแบบ On the Job Training รวมทั้งสร้างกลไกการรักษาและพัฒนามาตรฐานการทํางานให้ไปสู่ระบบราชการ 4.0 ทําให้สํานักงานปลัดกระทรวงอุตสาหกรรมมีระบบบริหารงานคุณภาพที่ช่วยให้การดําเนินงานบรรลุตามภารกิจและวัตถุประสงค์ขององค์กร เกิดการพัฒนาคุณภาพอย่างต่อเนื่อง มีประสิทธิภาพและประสิทธิผล หรือบรรลุผลสัมฤทธิ์ตามที่กําหนดไว้
รัฐบาลไทย-ข่าวทำเนียบรัฐบาล-กระทรวงแรงงาน ลงนาม MOC ส่งแรงงานไทยทำงานทักษะเฉพาะในประเทศญี่ปุ่น ผ่านโครงการ IM Japan
วันศุกร์ที่ 24 พฤศจิกายน 2566
24/11/2566
กระทรวงแรงงาน ลงนาม MOC ส่งแรงงานไทยทํางานทักษะเฉพาะในประเทศญี่ปุ่น ผ่านโครงการ IM Japan
วันที่ 24 พฤศจิกายน 2566 นายสมชาย มรกตศรีวรรณ ผู้ตรวจราชการกระทรวงแรงงาน รักษาราชการแทนอธิบดีกรมการจัดหางาน ในนามกระทรวงแรงงาน ราชอาณาจักรไทย ลงนามร่วมกับ Mr. Masanobu Komiya กรรมการผู้จัดการ องค์กรพัฒนาแรงงานระดับนานาชาติ ประเทศญี่ปุ่น
โดยมีนายไพโรจน์ โชติกเสถียร ปลัดกระทรวงแรงงาน และ Mr. Hitoshi Kanamori ประธานองค์กรพัฒนาแรงงานระดับนานาชาติ ประเทศญี่ปุ่น เป็นสักขีพยานการลงนาม ณ ห้องประชุมเทียน อัชกุล ชั้น 10 กรมการจัดหางาน โดยนายสมชาย กล่าวว่า การลงนามบันทึกความร่วมมือแรงงานทักษะเฉพาะ ระหว่างกรมการจัดหางาน กับองค์กร IM Japan ในครั้งนี้ เป็นการสร้างโอกาสการมีงานทําให้กับกลุ่มผู้ฝึกปฏิบัติงานเดิมและผู้ฝึกปฏิบัติงานใหม่จะได้ปรับเปลี่ยนสถานะตนเองเป็นแรงงานที่มีทักษะเฉพาะในประเทศญี่ปุ่น ซึ่งนับเป็นจุดเริ่มต้นที่ดีในการผลักดันให้ผู้ฝึกปฏิบัติงานทางเทคนิค สามารถต่อยอดและขยายตลาดแรงงานกลุ่มแรงงานทักษะเฉพาะในประเทศญี่ปุ่น ซึ่งถือเป็นประเทศที่แรงงานไทยที่มีทักษะเฉพาะมีโอกาสในอาชีพ
นายสมชาย กล่าวต่อไปว่า ปัจจุบันมีผู้ฝึกปฏิบัติงานเทคนิคที่สําเร็จการฝึกงานแล้วจํานวนมากต้องการเดินทางเข้าไปทํางานในประเภทญี่ปุ่น เพื่อเป็นแรงงานทักษะเฉพาะ โดยการจัดส่งของกรมการจัดหางานผ่านองค์กร IM Japan เพราะแรงงานที่ได้รับการคัดเลือกจะไม่เสียค่าบริการจัดหางาน นอกจากค่าใช้จ่ายส่วนตัวที่จําเป็นเท่านั้น โดยตั้งแต่เดือนพฤศจิกายน 2563 - มกราคม 2566 มีแรงงานที่มีทักษะเฉพาะสมัครสอบเพื่อเดินทางไปทํางานประเทศญี่ปุ่น จํานวน 6,325 คน สอบผ่าน จํานวน 4,792 คน คิดเป็นร้อยสะ 75.76 จําแนกเป็นผู้สอบผ่านการสอบภาษาญี่ปุ่นขั้นพื้นฐาน (JFT – Basic) จํานวน 962 คน ภาษาญี่ปุ่นสําหรับงานบริบาล จํานวน 1,335 คน สาขางานเกษตร (เพาะปลูกและเลี้ยงสัตว์) จํานวน 666 คน งานบริบาล 1,405 คน และสาขางานอุตสาหกรรมบริการอาหาร จํานวน 376 คน งานผลิตชิ้นส่วนเครื่องจักรและเครื่องมืออุตสาหกรรม งานอุตสาหกรรมเครื่องจักรกล งานไฟฟ้าอิเล็กทรอนิกส์ และข้อมูลด้านอุตสาหกรรม จํานวน 48 คน
“ผมขอขอบคุณรัฐบาลญี่ปุ่นที่ได้กําหนดสถานภาพการพํานักสําหรับแรงงานต่างชาติ ให้บุคลากรชาวต่างชาติที่มีทักษะและความชํานาญเฉพาะทาง สามารถใช้สถานะ " แรงงานที่มีทักษะเฉพาะ" ขออนุญาตเข้าไปทํางานที่ญี่ปุ่นอย่างถูกกฎหมาย และพร้อมปฏิบัติงานได้ทันที กรมการจัดหางานพร้อมสนับสนุนและบูรณาการความร่วมมือกับองค์กร IM Japan ในทุกมิติ” นายสมชาย กล่าว
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ห่วงใยต้องการให้ปล่อยตัวประกันชาวไทยโดยเร็ว หลังมีการหยุดยิงชั่วคราวเพื่อเหตุผลด้านมนุษยธรรม และการปล่อยตัวประกัน
วันศุกร์ที่ 24 พฤศจิกายน 2566
24/11/2566
​โฆษกรัฐบาลเผย นายกฯ ห่วงใยต้องการให้ปล่อยตัวประกันชาวไทยโดยเร็ว หลังมีการหยุดยิงชั่วคราวเพื่อเหตุผลด้านมนุษยธรรม และการปล่อยตัวประกัน
​โฆษกรัฐบาลเผย นายกฯ ห่วงใยต้องการให้ปล่อยตัวประกันชาวไทยโดยเร็ว หลังมีการหยุดยิงชั่วคราวเพื่อเหตุผลด้านมนุษยธรรม และการปล่อยตัวประกัน
วันนี้ (24 พฤศจิกายน 2566) นายสัตวแพทย์ชัย วัชรงค์ โฆษกประจําสํานักนายกรัฐมนตรี กล่าวว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ห่วงใยและได้สั่งการให้ติดตามสถานการณ์และความคืบหน้าการช่วยเหลือตัวประกันไทยที่อยู่ในพื้นที่สู้รบระหว่างอิสราเอลและฮามาสอย่างสม่ําเสมอและต่อเนื่อง
ซึ่งมีรายงานว่าได้มีการเจรจาและบรรลุข้อตกลงให้หยุดการสู้รบเป็นเวลา 4 วัน เพื่อเหตุผลทางด้านมนุษยธรรม โดยเริ่มวันนี้ (วันศุกร์ที่ 24 พ.ย. 2566) เวลา 07.00 น. ตามเวลาท้องถิ่น (0500 GMT) และในช่วงบ่ายของวันเดียวกันคาดว่าจะมีการปล่อยตัวประกันที่ถูกจับกุมไปด้วย เบื้องต้นคาดว่าจะได้รับการปล่อยตัวประมาณ 13 ราย และจะได้รับการปล่อยตัวเพิ่มอีก 50 คนในช่วง 4 วันของข้อตกลง
โดยกระทรวงการต่างประเทศได้ออกแถลงการณ์ว่า “ยินดีกับความตกลงล่าสุดที่จะเริ่มปล่อยตัวประกันที่ถูกจับไปจากเหตุการณ์ความไม่สงบในอิสราเอลและฉนวนกาซาเพิ่มเติมในวันนี้ ซึ่งถือเป็นความคืบหน้าอันสําคัญหลังความพยายามในการเจรจาอย่างเต็มที่ของทุกฝ่ายในหลายสัปดาห์ที่ผ่านมา และมีความยินดีที่มีการหยุดยิงชั่วคราวเพื่อเหตุผลด้านมนุษยธรรม ตามที่คณะมนตรีความมั่นคงแห่งสหประชาชาติเรียกร้อง เพื่อให้ความช่วยเหลือด้านมนุษยธรรมสามารถเข้าถึงผู้ที่ต้องการได้ ประเทศไทยหวังเป็นอย่างยิ่งว่า แนวโน้มเชิงบวกนี้จะสามารถดํารงไว้จนนําไปสู่การปล่อยตัวประกันทั้งหมด ซึ่งมีคนไทยผู้บริสุทธิ์รวมอยู่ด้วย โดยเร็วที่สุด ตามที่ไทยได้เรียกร้องมาอย่างต่อเนื่อง
กระทรวงการต่างประเทศขอขอบคุณและชื่นชมรัฐบาลกาตาร์ อิสราเอล สหรัฐอเมริกา อียิปต์ คณะกรรมการกาชาดระหว่างประเทศ และทุกฝ่ายที่มีส่วนเกี่ยวข้องในความพยายามและการเจรจาเพื่อนํามาสู่การปล่อยตัวประกันครั้งล่าสุดนี้ และขอแสดงความปรารถนาดีไปยังผู้ที่ได้รับการปล่อยตัวและครอบครัวด้วย”
“นายกรัฐมนตรีติดตามสถานการณ์ด้วยความหวัง สั่งการให้หน่วยงานที่เกี่ยวข้อง ดําเนินการด้วยทุกวิถีทางในทุกช่องทาง เพื่อให้คนไทยที่ถูกจับเป็นตัวประกันได้รับการปล่อยตัวอย่างปลอดภัยโดยเร็วที่สุด” นายชัย กล่าว
รัฐบาลไทย-ข่าวทำเนียบรัฐบาล-รมช.ไชยาส่งเสริมอาชีพปลูกหม่อนเลี้ยงไหมต่อยอดผลิตภัณฑ์ผ้าไหมไทยเปิดตลาดในคนรุ่นใหม่
วันศุกร์ที่ 24 พฤศจิกายน 2566
รมช.ไชยาส่งเสริมอาชีพปลูกหม่อนเลี้ยงไหมต่อยอดผลิตภัณฑ์ผ้าไหมไทยเปิดตลาดในคนรุ่นใหม่
รมช.ไชยาส่งเสริมอาชีพปลูกหม่อนเลี้ยงไหมต่อยอดผลิตภัณฑ์ผ้าไหมไทยเปิดตลาดในคนรุ่นใหม่
นายไชยาพรหมารัฐมนตรีช่วยว่าการกระทรวงเกษตรและสหกรณ์ลงพื้นที่ตรวจราชการโครงการเพิ่มประสิทธิภาพการส่งเสริมการปลูกหม่อนเลี้ยงไหมเชิงบูรณาการในพื้นที่จังหวัดบุรีรัมย์โดยมีหัวหน้าส่วนราชการสังกัดกระทรวงเกษตรและสหกรณ์และหัวหน้าส่วนราชการจังหวัดบุรีรัมย์เข้าร่วมณหมู่บ้านท่องเที่ยวบ้านสนวนนอกจังหวัดบุรีรัมย์ซึ่งโครงการเพิ่มประสิทธิภาพการส่งเสริมการปลูกหม่อนเลี้ยงไหมเชิงบูรณาการโดยศูนย์หม่อนไหมเฉลิมพระเกียรติฯบุรีรัมย์กรมหม่อนไหมเป็นโครงการส่งเสริมอาชีพการปลูกหม่อนเลี้ยงไหมและการทอผ้าให้แก่เกษตรกรและผู้สูงอายุในชุมชนรวมถึงเป็นการเผยแพร่เอกลักษณ์ท้องถิ่นสู่คนรุ่นใหม่ผ่านศูนย์เรียนรู้กลุ่มทอผ้าไหมบ้านสนวนนอกประกอบด้วย 1)ฐานการเรียนรู้การปลูกหม่อนเลี้ยงไหม 2)ฐานการเรียนรู้การฟอกย้อมสีเส้นไหมและ 3)ฐานการเรียนรู้การทอผ้าไหมสําหรับผลิตภัณฑ์ผ้าไหมของศูนย์เรียนรู้กลุ่มทอผ้าไหมบ้านสนวนนอกมีการพัฒนาลวดลายเอกลักษณ์จากภูมิปัญญาท้องถิ่นอาทิผ้าไหมมัดหมี่ผ้าไหมหางกระรอกผ้าซิ่นตีนแดงเป็นต้นอีกทั้งได้รับการรับรองมาตรฐานผลิตภัณฑ์ผ้าไหมไทย “ตรานกยูงพระราชทาน” ซึ่งเป็นเครื่องหมายการันตีคุณภาพสินค้าในการสร้างความเชื่อมั่นให้แก่ผู้บริโภคและยกระดับรายได้เกษตรกรในพื้นที่ให้ดียิ่งขึ้นทั้งนี้รมช.ไชยาได้มอบหมายกรมหม่อนไหมในการศึกษาและพัฒนาสายพันธุ์หนอนไหมต้นหม่อนเพื่อให้ได้วัตถุดิบที่มีคุณภาพในการต่อยอดผลิตภัณฑ์ต่อไป
รมช.ไชยากล่าวว่าอาชีพการปลูกหม่อนเลี้ยงไหมเป็นการต่อยอดอาชีพเสริมไปสู่อาชีพหลักที่มั่นคงตามเป้าหมายสําคัญในการยกระดับรายได้เกษตรกรภายใต้การบริหารจัดการของรัฐบาลนายกรัฐมนตรี(นายเศรษฐาทวีสิน) ซึ่งผลิตภัณฑ์ผ้าไหมของไทยเป็นที่นิยมในกลุ่มลูกค้าชาวต่างชาติจากลวดลายที่เป็นเอกลักษณ์เฉพาะถิ่นและสีสันจากการฟอกย้อมที่สวยงามกระทรวงเกษตรฯพร้อมสนับสนุนเยาวชนคนรุ่นใหม่ในการพัฒนารูปแบบผลิตภัณฑ์ให้มีความทันสมัยมากขึ้นดูแลรักษาง่ายเพื่อเป็นการต่อยอดผลิตภัณฑ์สําหรับการเปิดตลาดสินค้าในคนรุ่นใหม่มากขึ้นและเพิ่มศักยภาพการแข่งขันผ้าไหมไทยในเวทีโลก
รัฐบาลไทย-ข่าวทำเนียบรัฐบาล-พม. จับมือเครือข่าย จัดประชุมประจำปีของอาเซียนด้านเทคโนโลยีการสื่อสารสารสนเทศ (ICT) มุ่งคุ้มครองเด็กจากภัยออนไลน์
วันศุกร์ที่ 24 พฤศจิกายน 2566
พม. จับมือเครือข่าย จัดประชุมประจําปีของอาเซียนด้านเทคโนโลยีการสื่อสารสารสนเทศ (ICT) มุ่งคุ้มครองเด็กจากภัยออนไลน์
พม. จับมือเครือข่าย จัดประชุมประจําปีของอาเซียนด้านเทคโนโลยีการสื่อสารสารสนเทศ (ICT) มุ่งคุ้มครองเด็กจากภัยออนไลน์
วันนี้ (23 พ.ย. 66) เวลา 09.15 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) กล่าวต้อนรับและเปิดการประชุมประจําปีของอาเซียนด้านเทคโนโลยีการสื่อสารสารสนเทศ (ICT) ว่าด้วยประเด็นการคุ้มครองเด็กจากภัยทางออนไลน์ ครั้งที่ 2 (The 2nd Annual ICT Forum for Child Online Protection) ภายใต้หัวข้อ “การเสริมสร้างความเข้มแข็งเพื่อคุ้มครองเด็กจากภัยทางออนไลน์ ความยุติธรรม การให้ความช่วยเหลือตามสิทธิ และการป้องกัน” (Under the theme, Strengthening Ties to Protect Children in Online Environments Justice, Rights - based Supports, Prevention) จัดโดยกระทรวงการพัฒนาสังคมและความมั่นคงของมนุษย์ (พม.) ร่วมกับกระทรวงกระทรวงดิจิทัลเพื่อเศรษฐกิจและสังคม องค์การยูนิเซฟ และสํานักงานเลขาธิการอาเซียน โดยมีศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม ดร.แองเจล่า แมคโดนัลด์ เอกอัครราชทูตออสเตรเลียประจําประเทศไทย และ นางสาวเดโบรา โคมินี ผู้อํานวยการยูนิเซฟ สํานักงานภูมิภาคเอเชียตะวันออกและแปซิฟิก และผู้แทนหน่วยงานที่เกี่ยวข้องเข้าร่วม ณ โรงแรมพูลแมน คิงส์พาวเวอร์ กรุงเทพฯ
นายอนุกูล กล่าวว่า ตนได้กล่าวเน้นย้ําถึงพยายามของประเทศไทยและอาเซียน ที่จะเอาชนะความท้าทายจากการแสวงหาผลประโยชน์และการละเมิดทางออนไลน์ต่อเด็ก ผ่านการบูรณาการความร่วมมือกับผู้มีส่วนเกี่ยวข้องทุกฝ่าย ทั้งภาครัฐ ภาคเอกชน ตลอดจนครอบครัวและเยาวชน ตลอดจนการปรับนโยบายของการคุ้มครองเด็กให้สอดคล้องกันสถานการณ์และโลกที่เปลี่ยนไปในปัจจุบัน
นายอนุกูล กล่าวเพิ่มเติมว่า การประชุมครั้งนี้ จัดขึ้นระหว่างวันที่ 23 - 24 พฤศจิกายน 2566 ซึ่งเป็นการดําเนินงานของผู้แทนด้านสิทธิเด็กในคณะกรรมาธิการอาเซียนว่าด้วยการคุ้มครองสิทธิสตรีและสิทธิเด็ก (ACWC) ของประเทศบรูไนดารุสซาลาม กัมพูชา และประเทศไทย โดยมีวัตถุประสงค์เพื่อเป็นพื้นที่สําหรับการอภิปรายและความร่วมมือระหว่างภาคอุตสาหกรรมที่ดําเนินงานในภูมิภาคกับภาครัฐบาลและหน่วยงานหลักอื่นๆ และการสร้างความร่วมมือ แบ่งปันมุมมอง แนวปฏิบัติที่ดี และคําแนะนําเกี่ยวกับการสร้างโลกออนไลน์ที่ปลอดภัยให้แก่เด็กและเยาวชน โดยมีผู้เข้าร่วมการประชุมกว่า 200 คน ประกอบด้วย คณะกรรมาธิการอาเซียนว่าด้วยการส่งเสริมและคุ้มครองสิทธิสตรีและสิทธิเด็ก (ACWC) องค์กรเฉพาะสาขาอาเซียน องค์การสหประชาชาติ รวมถึงผู้แทนผู้ให้บริการด้านเทคโนโลยีสารสนเทศภาคเอกชน
#พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม #พม #ศรส # unicef #ACWC
รัฐบาลไทย-ข่าวทำเนียบรัฐบาล-กรมทางหลวงชนบท รับมืออุทกภัยจัดเจ้าหน้าที่พร้อมเครื่องจักร เคลื่อนย้ายดินสไลด์ปิดทับขวางทางจราจรในพื้นที่จังหวัดแม่ฮ่องสอน
วันศุกร์ที่ 24 พฤศจิกายน 2566
กรมทางหลวงชนบท รับมืออุทกภัยจัดเจ้าหน้าที่พร้อมเครื่องจักร เคลื่อนย้ายดินสไลด์ปิดทับขวางทางจราจรในพื้นที่จังหวัดแม่ฮ่องสอน
...
กรมทางหลวงชนบท (ทช.) กระทรวงคมนาคม โดยแขวงทางหลวงชนบทแม่ฮ่องสอน หมวดบํารุงทางหลวงชนบทแม่สะเรียง จัดเจ้าหน้าที่พร้อมเครื่องจักรเร่งเคลื่อนย้ายดินสไลด์ที่ปิดทับขวางทางจราจรบนถนนทางหลวงชนบทสาย มส.3010 แยก ทล.108 - บ้านสันติธรรม อําเภอแม่สะเรียง จังหวัดแม่ฮ่องสอน บริเวณช่วง กม. ที่ 36+470 และบนถนนสาย มส.3004 แยก ทล.105 - บ้านแม่สามแลบ อําเภอสบเมย จังหวัดแม่ฮ่องสอน บริเวณช่วง กม. ที่ 49+950 เพื่อบรรเทาความเดือดร้อนให้ประชาชนในพื้นที่เดินทางได้อย่างปลอดภัย ซึ่งปัจจุบันสามารถสัญจรผ่านได้แล้ว ทั้งนี้ เพื่อช่วยเหลือและบรรเทาความเดือดร้อนให้ประชาชนเดินทางได้อย่างปลอดภัย ทช. พร้อมจัดเจ้าหน้าที่เฝ้าติดตามและตรวจตราสายทางในความรับผิดชอบอย่างใกล้ชิด หากประชาชนต้องการสอบถามเส้นทางหรือแจ้งเหตุสามารถแจ้งได้ที่สายด่วน ทช. โทร. 1146
รัฐบาลไทย-ข่าวทำเนียบรัฐบาล-"สำนักงานปลัดกระทรวงกลาโหมร่วมกับสมาคมภริยาข้าราชการสำนักงานปลัดกระทรวงกลาโหม จัดพิธีรับมอบเงินและของรางวัลงานกาชาดประจำปี ๒๕๖๖"
วันศุกร์ที่ 24 พฤศจิกายน 2566
"สํานักงานปลัดกระทรวงกลาโหมร่วมกับสมาคมภริยาข้าราชการสํานักงานปลัดกระทรวงกลาโหม จัดพิธีรับมอบเงินและของรางวัลงานกาชาดประจําปี ๒๕๖๖"
ในวันพฤหัสบดีที่ ๒๓ พฤศจิกายน ๒๕๖๖ เวลา ๑๓.๓๐ นาฬิกา สํานักงานปลัดกระทรวงกลาโหม ร่วมกับสมาคมภริยาข้าราชการสํานักงานปลัดกระทรวงกลาโหม จัดพิธีรับมอบเงินและของรางวัลงานกาชาดประจําปี ๒๕๖๖ ณ ห้องพินิตประชานาถ ในศาลาว่าการกลาโหม
โดยมี พลเอก สนิธชนก สังขจันทร์ ปลัดกระทรวงกลาโหม เป็นประธานในพิธี พร้อมด้วย พลตรีหญิง ทักษดา สังขจันทร์ นายกสมาคมภริยาข้าราชการสํานักงานปลัดกระทรวงกลาโหม สมาคมภริยาข้าราชการสํานักงานปลัดกระทรวงกลาโหม หัวหน้าขึ้นตรงสํานักงานปลัดกระทรวงกลาโหม ตลอดจน บริษัท ห้างร้าน และภาคเอกชน ร่วมมอบเงิน และของรางวัลต่าง ๆ เพื่อสนับสนุนร้านของสํานักงานปลัดกระทรวงกลาโหมและสมาคมภริยาข้าราชการสํานักงานปลัดกระทรวงกลาโหม
สําหรับงานกาชาดในปีนี้ จัดขึ้นภายใต้แนวคิด “รื่นรมย์สุขฤดี ณ ที่แห่งการให้” ซึ่งจะจัดขึ้น ๑๑ วัน ๑๑ คืน ระหว่างวันที่ ๘ - ๑๘ ธันวาคม ๒๕๖๖ ณ สวนลุมพินี กรุงเทพมหานคร สภากาชาดไทยจึงขอเชิญชวนร่วมย้อนวันวาน แต่งตัวด้วยชุดไทย “นุ่งโจงห่มสไบ” ไปกับมหรสพรื่นเริงการกุศลที่กําลังจะหวนกลับมาอีกครั้ง พร้อมร่วมสนุกกับกิจกรรมต่าง ๆ มากมายภายในงาน ไม่ว่าจะเป็นลุ้นโชคกับสลากกาชาด มหรสพรื่นเริง ร้านค้าจากหน่วยงานรัฐ เอกชน พ่อค้าแม่ค้าทั่วไป เป็นต้น นอกจากนี้ยังมีแพลตฟอร์มให้เข้าชมงานกาชาดออนไลน์ www.งานกาชาด.com และ www.Redcrossfair.com ได้ตลอด ๒๔ ชั่วโมง
รัฐบาลไทย-ข่าวทำเนียบรัฐบาล-“ชลน่าน” เผย มกราคมนี้ 4 จังหวัดพร้อมใช้ “บัตรประชาชนใบเดียวรักษาได้ทุกที่”
วันศุกร์ที่ 24 พฤศจิกายน 2566
“ชลน่าน” เผย มกราคมนี้ 4 จังหวัดพร้อมใช้ “บัตรประชาชนใบเดียวรักษาได้ทุกที่”
รัฐมนตรีว่าการกระทรวงสาธารณสุข ชี้ระบบเทคโนโลยีสารสนเทศเป็นหัวใจของการพัฒนาระบบบริการสุขภาพ ให้ประชาชนเข้าถึงบริการที่สะดวก รวดเร็ว ตามนโยบายยกระดับ 30 บาท “บัตรประชาชนใบเดียวรักษาได้ทุกที่” เผยความพร้อมต้นเดือนมกราคมนี้ 4 จังหวัด
รัฐมนตรีว่าการกระทรวงสาธารณสุข ชี้ระบบเทคโนโลยีสารสนเทศเป็นหัวใจของการพัฒนาระบบบริการสุขภาพ ให้ประชาชนเข้าถึงบริการที่สะดวก รวดเร็ว ตามนโยบายยกระดับ 30 บาท “บัตรประชาชนใบเดียวรักษาได้ทุกที่” เผยความพร้อมต้นเดือนมกราคมนี้ 4 จังหวัด รับบริการได้ในโรงพยาบาลรัฐทุกสังกัด รวมถึงโรงพยาบาลเอกชน คลินิกและร้านขายยาที่ร่วมโครงการ
วันนี้ (24 พฤศจิกายน 2566) ที่ โรงแรม ดิเอมเมอรัลด์ กรุงเทพมหานคร นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข ให้สัมภาษณ์ภายหลังเป็นประธานการประชุมระดับชาติด้านเวชสารสนเทศ ครั้งที่ 12 และการประชุมวิชาการสมาคมเวชสารสนเทศไทย ครั้งที่ 32 ประจําปี พ.ศ. 2566 ภายใต้แนวคิด “สุขภาพดิจิทัลเพื่อชาวไทย คลื่นลูกใหม่ของการขยายบริการสุขภาพถ้วนหน้า” ว่า เรื่องดิจิทัลสุขภาพ เป็น 1 ในนโยบายกระทรวงสาธารณสุขที่ตอบสนองนโยบายยกระดับ 30 บาท เพื่อพัฒนาคุณภาพชีวิตประชาชนของรัฐบาล ถือเป็นหัวใจหลักในการพัฒนาระบบบริการให้ประชาชนเข้าถึงได้อย่างสะดวก รวดเร็ว ครอบคลุมมิติด้านสุขภาพ ทั้งการรักษาพยาบาล การส่งเสริมสุขภาพ ป้องกันโรค และฟื้นฟูสุขภาพ ซึ่งงานเวชสารสนเทศจะมีส่วนช่วยให้สามารถนําข้อมูลทางสุขภาพมาใช้วางแผนการจัดการและปรับปรุงบริการสุขภาพได้อย่างมีประสิทธิภาพมากขึ้น อาทิ การเข้ารับการรักษาด้วยบัตรประชาชนใบเดียว โดยเชื่อมโยงข้อมูลสุขภาพจากหน่วยบริการทุกระดับ ทั้งภาครัฐและเอกชน การดูแลผู้สูงอายุที่บ้าน การจัดทํา Home Ward หรือสถานชีวาภิบาล เพื่อรองรับความต้องการบริการจากการเข้าสู่สังคมสูงอายุอย่างเต็มรูปแบบของประเทศไทย เป็นต้น
โดยกระทรวงสาธารณสุข จะประกาศนําร่องการใช้บัตรประชาชนใบเดียวรักษาทุกที่ ระยะที่ 1 ในต้นเดือนมกราคมนี้ 4 จังหวัด คือแพร่ เพชรบุรี ร้อยเอ็ด และนราธิวาส สามารถใช้ได้ทุกสิทธิการรักษาทั้งโรงพยาบาลรัฐทุกสังกัด โรงพยาบาลเอกชน คลินิกและร้านยาที่เข้าร่วมโครงการ ส่วน เดือนเมษายน 2567 ทุกจังหวัดในเขตสุขภาพที่ 1, 4, 9 และ 12 จะสามารถใช้บัตรประชาชนใบเดียวรับบริการในโรงพยาบาลสังกัดกระทรวงสาธารณสุขได้ทุกแห่ง และจะขยายผลครอบคลุมทั้งประเทศให้ได้ภายใน 1 ปี
***************************************** 24 พฤศจิกายน 2566
รัฐบาลไทย-ข่าวทำเนียบรัฐบาล-“ศุภมาส” สั่งการให้ปลัดกระทรวง อว.ประชุมหน่วยงานและสถาบันการศึกษาแก้ปัญหาการทะเลาะวิวาทของนักเรียนและนักศึกษาที่เกิดขึ้นต่อเนื่องเพื่อหาแนวทางป้องกัน  เผยไม่อยากให้เกิดปัญหาซ้ำรอย
วันศุกร์ที่ 24 พฤศจิกายน 2566
“ศุภมาส” สั่งการให้ปลัดกระทรวง อว.ประชุมหน่วยงานและสถาบันการศึกษาแก้ปัญหาการทะเลาะวิวาทของนักเรียนและนักศึกษาที่เกิดขึ้นต่อเนื่องเพื่อหาแนวทางป้องกัน  เผยไม่อยากให้เกิดปัญหาซ้ํารอย
“ศุภมาส” สั่งการให้ปลัดกระทรวง อว.ประชุมหน่วยงานและสถาบันการศึกษาแก้ปัญหาการทะเลาะวิวาทของนักเรียนและนักศึกษาที่เกิดขึ้นต่อเนื่องเพื่อหาแนวทางป้องกัน  เผยไม่อยากให้เกิดปัญหาซ้ํารอย
เมื่อวันที่ 23 พ.ย.นางสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม(อว.) เปิดเผยว่า จากเหตุการณ์ปัญหาการทะเลาะวิวาทของนักเรียนและนักศึกษาบ่อยครั้งซึ่งก่อให้เกิดความสูญเสียต่อชีวิต ร่างกายและทรัพย์สินรวมทั้งเป็นการสร้างความเดือดร้อนให้แก่ประชาชนและสังคมที่เกิดขึ้นอย่างต่อเนื่อง ดังนั้น เพื่อเป็นการป้องปราม ป้องกันและแก้ไขปัญหาดังกล่าว ตนจึงได้สั่งการให้นายเพิ่มสุข สัจจาภิวัฒน์ ปลัดกระทรวง อว.จัดให้มีการประชุมเพื่อแก้ปัญหาดังกล่าวโดยเชิญหน่วยงานและสถาบันการศึกษาที่เกี่ยวข้องมาประชุมหารือเพื่อหามาตรการในการป้องกันและแก้ปัญหาการทะเลาะวิวาทของนักเรียนและนักศึกษาเพื่อเป็นแนวทางในการปฎิบัติของสถาบันอุดมศึกษาในสังกัดกระทรวง อว.ต่อไป
“ปัญหาการทะเลาะวิวาทของนักเรียนนักศึกษาเกิดขึ้นบ่อยและหลายครั้งส่งผลกระทบต่อประชาชนผู้บริสุทธิ์ประกอบกับขณะนี้สถาบันการศึกษาเริ่มทยอยเปิดเรียน กระทรวง อว.ไม่อยากให้เกิดปัญหาซ้ํารอยอย่างที่เคยเกิดขึ้นมาก่อน ซึ่งอาจจะมีการเลียนแบบก่อเหตุการณ์ขึ้นมาอีก ดังนั้นการหามาตรการป้องกันและป้องปรามเพื่อไม่เกิดเหตุการณ์รุนแรงจึงจําเป็นเร่งด่วน ดิฉันในฐานะรัฐมนตรีที่รับผิดชอบดูแลสถาบันการศึกษาและในฐานะแม่ที่มีลูกเข้าใจความสูญเสียที่เกิดขึ้น ขอยืนยันว่าจะแก้ปัญหาให้ดีที่สุด เพื่อสร้างสังคมให้น่าอยู่และปลอดภัย” นางสาวศุภมาส กล่าว
รัฐบาลไทย-ข่าวทำเนียบรัฐบาล-นายกฯ ไปตรวจราชการ จ.สระแก้ว 25 พ.ย.นี้
วันศุกร์ที่ 24 พฤศจิกายน 2566
นายกฯ ไปตรวจราชการ จ.สระแก้ว 25 พ.ย.นี้
.....
นายกฯ ไปตรวจราชการ จ.สระแก้ว 25 พ.ย.นี้
.
สําหรับภารกิจ นายกฯ ครั้งนี้ เป็นการติดตามความคืบหน้าพื้นที่ก่อสร้างอาคาร CIQ กรมศุลกากร อ.อรัญประเทศ ตรวจเยี่ยมจุดผ่านแดนถาวรบ้านคลองลึก และนิคมอุตสาหกรรมสระแก้ว
.
อ่านเพิ่มเติม คลิก https://www.thaigov.go.th/news/contents/details/75107
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-การเดินทางไปตรวจราชการ จังหวัดสระแก้ว ของนายเศรษฐา  ทวีสิน นายกรัฐมนตรี
วันศุกร์ที่ 24 พฤศจิกายน 2566
การเดินทางไปตรวจราชการ จังหวัดสระแก้ว ของนายเศรษฐา  ทวีสิน นายกรัฐมนตรี
วันที่ 25 พฤศจิกายน 2566
การเดินทางไปตรวจราชการ จังหวัดสระแก้ว
​ของนายเศรษฐา ทวีสิน นายกรัฐมนตรี
​
รัฐบาลไทย-ข่าวทำเนียบรัฐบาล-นบข. คืบหน้าสนับสนุนค่าบริหารจัดการฯ ไร่ละ 1,000 บาท พร้อมเสนอโครงการชดเชยดอกเบี้ย 4% เพิ่มสภาพคล่องซื้อข้าวให้โรงสี เข้า ครม. 28 พ.ย.นี้
วันพฤหัสบดีที่ 23 พฤศจิกายน 2566
นบข. คืบหน้าสนับสนุนค่าบริหารจัดการฯ ไร่ละ 1,000 บาท พร้อมเสนอโครงการชดเชยดอกเบี้ย 4% เพิ่มสภาพคล่องซื้อข้าวให้โรงสี เข้า ครม. 28 พ.ย.นี้
นบข. คืบหน้าสนับสนุนค่าบริหารจัดการฯ ไร่ละ 1,000 บาท พร้อมเสนอโครงการชดเชยดอกเบี้ย 4%
เพิ่มสภาพคล่องซื้อข้าวให้โรงสี เข้า ครม. 28 พ.ย.นี้
วันนี้ (23 พฤศจิกายน 2566 เวลา 13.30 น.) ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังเข้าร่วมประชุมคณะกรรมการนโยบายและบริหารข้าวแห่งชาติ (นบข.) ครั้งที่ 3/2566 โดยมี             นายภูมิธรรม เวชชยชัย รองนายกรัฐมนตรีและรัฐมนตรีว่าการกระทรวงพาณิชย์ เป็นประธาน พร้อมด้วย นายทรงศักดิ์ ทองศรี รัฐมนตรีช่วยว่าการกระทรวงมหาดไทย นายณัฏฐกิตติ์ ของทิพย์ อธิบดีกรมการข้าว นายฉันทานนท์ วรรณเขจร เลขาธิการสํานักงานเศรษฐกิจการเกษตร นายวัฒนศักย์ เสือเอี่ยม อธิบดีกรมการค้าภายใน ผู้บริหารและเจ้าหน้าที่สังกัดกระทรวงเกษตรและสหกรณ์ กระทรวงพาณิชย์ เข้าร่วม ณ ห้องประชุมกิติยากรวรลักษณ์ ชั้น 4 สํานักงานปลัดกระทรวงพาณิชย์ ว่า ความคืบหน้าผลการดําเนินมาตรการช่วยเหลือเกษตรกรผู้ปลูกข้าว ปีการผลิต 2566/67 จากการประชุมคณะรัฐมนตรีเมื่อวันที่ 14 พ.ย. 66   ได้มีมติเห็นชอบโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ไร่ละ 1,000 บาท รายละ    ไม่เกิน 20 ไร่ หรือไม่เกิน 20,000 บาท วงเงิน 56,000 ล้านบาท และจากการประชุมคณะกรรมการ ธ.ก.ส. เมื่อวันที่ 14 พ.ย. 66 มีมติเห็นชอบดําเนินโครงการสินเชื่อชะลอการขายข้าวเปลือกนาปีและโครงการสินเชื่อเพื่อรวบรวมข้าว และสร้างมูลค่าเพิ่มโดยสถาบันเกษตรกร โดยมีอัตราการชดเชยดอกเบี้ยเงินกู้จากการจ่ายสินเชื่อให้กับ ธ.ก.ส. เช่น ข้าว ข้าวโพดเลี้ยงสัตว์ มันสําปะหลัง อ้อย ร้อยละ 4.5 ต่อปี โดยเทียบเคียงมาตรการพักชําระหนี้ให้กับลูกหนี้รายย่อยตามนโยบายรัฐบาล ในส่วนเกษตรกรหรือสถาบันเกษตรกรจ่ายสมทบ รัฐบาลจะจ่ายส่วนที่เหลือรวมแล้วเท่ากับร้อยละ 4.5 ต่อปี ทั้งนี้ อัตราชดเชยประเภทเงินสํารองจ่ายเพื่อการชดเชยต้นทุนเงินค่าฝากเก็บในอัตราต้นทุนเงินประจําไตรมาส บวก 1 (ต้นทุนเงินประจําไตรมาส ร้อยละ 1.76 เท่ากับชดเชยร้อยละ 2.76) คาดการณ์เริ่มสนับสนุนค่าบริหารจัดการฯ ไร่ละ 1,000 บาท ในวันที่ 28 พ.ย. 66 ต่อเนื่องเป็นระยะเวลา 5 วัน ประมาณ 4.68 ล้านครัวเรือน
นอกจากนี้ ที่ประชุมมีมตินําโครงการชดเชยดอกเบี้ยให้ผู้ประกอบการค้าข้าวในการเก็บสต๊อก ปีการผลิต 2566/67 โดยช่วยชดเชยดอกเบี้ยโรงสี ร้อยละ 4 มีเป้าหมาย 4 ล้านตัน ใช้งบประมาณ 780 ล้านบาท จากกองทุนรวมเพื่อช่วยเหลือเกษตรกร จ่ายไปก่อน และรัฐบาลจะจ่ายคืนให้ทีหลัง โดยระยะเวลารับซื้อของพื้นที่ทั่วไปเริ่มตั้งแต่คณะรัฐมนตรีอนุมัติ ถึง 31 มี.ค.2567 ในส่วนภาคใต้ตั้งแต่ 1 ม.ค.-30 มิ.ย.2567 มีระยะเวลารับฝากข้าวตั้งแต่คณะรัฐมนตรีอนุมัติ ถึง ธ.ค.2567 ซึ่งจะเสนอเข้าคณะรัฐมนตรีในวันที่ 28 พ.ย. 66 อีกด้วย
รัฐบาลไทย-ข่าวทำเนียบรัฐบาล-กรุงไทยจัดยิ่งใหญ่ นำ “ณเดชน์ คูกิมิยะ” ร่วมขบวนแห่หลวงพ่อโสธร ปีที่ 133 สร้างประสบการณ์ชิม-ช้อป แบบไร้เงินสด
วันศุกร์ที่ 24 พฤศจิกายน 2566
24/11/2566
กรุงไทยจัดยิ่งใหญ่ นํา “ณเดชน์ คูกิมิยะ” ร่วมขบวนแห่หลวงพ่อโสธร ปีที่ 133 สร้างประสบการณ์ชิม-ช้อป แบบไร้เงินสด
ธนาคารกรุงไทยเชิญชวนเที่ยวงานนมัสการหลวงพ่อโสธร ปีที่ 133 และงานประจําปีจังหวัดฉะเชิงเทรา ชมริ้วขบวนแห่ยิ่งใหญ่ร่วมสืบสานประเพณีและวัฒนธรรมท้องถิ่น นําโดย “ณเดชน์ คูกิมิยะ” ชิม-ช้อป ร้านค้าในงานกว่า 400 ร้านค้า แบบไร้เงินสด
ธนาคารกรุงไทยเชิญชวนเที่ยวงานนมัสการหลวงพ่อโสธร ปีที่ 133 และงานประจําปีจังหวัดฉะเชิงเทรา ชมริ้วขบวนแห่ยิ่งใหญ่ร่วมสืบสานประเพณีและวัฒนธรรมท้องถิ่น นําโดย “ณเดชน์ คูกิมิยะ” ชิม-ช้อป ร้านค้าในงานกว่า 400 ร้านค้า แบบไร้เงินสด โดย นายชลธี ยังตรง ผู้ว่าราชการจังหวัดฉะเชิงเทรา เป็นประธานในพิธีบวงสรวงและพิธีเปิดงาน เมื่อวันที่ 24 พฤศจิกายน 2566
ศาสตราจารย์พิเศษ ดร.กิตติพงษ์ กิตยารักษ์ ประธานกรรมการบรรษัทภิบาลและความยั่งยืน ธนาคารกรุงไทย พร้อมด้วย นายเฉลิม ประดิษฐอาชีพ ผู้บริหารสายงานเครือข่ายธุรกิจขนาดเล็กและรายย่อย ธนาคารกรุงไทย ร่วมเป็นเกียรติในพิธีเปิดงาน โดย ศาสตราจารย์พิเศษ ดร.กิตติพงษ์ กิตยารักษ์ เปิดเผยว่า ธนาคารกรุงไทยสนับสนุนกิจกรรมและงานประจําปีของจังหวัดฉะเชิงเทรา ที่จัดขึ้นระหว่างวันที่ 24 พฤศจิกายน – 5 ธันวาคม 2566 ณ บริเวณหน้าศาลากลางจังหวัดฉะเชิงเทรา เพื่อส่งเสริมวัฒนธรรมอันดีงามของท้องถิ่น พร้อมส่งเสริมการท่องเที่ยวของจังหวัด โดยร่วมขบวนแห่ทางบกภายใต้แนวคิด “นาคราชแห่งศรัทธา สายธาราสู่ความยั่งยืน” รังสรรค์ขบวนรถบุษบก ถวายองค์หลวงพ่อพุทธโสธร พระพุทธรูปคู่บ้านคู่เมืองชาวแปดริ้ว โดยมีนักแสดงหนุ่มชื่อดัง ณเดชน์ คูกิมิยะ ร่วมขบวนแห่ในชุด “พญานาคาธิบดี ศรีสุทโธ” สวมเครื่องประดับศิระพัสตราภรณ์ อันวิจิตรงดงามที่รังสรรค์ขึ้นจากวัสดุเหลือใช้ เช่น ขวดน้ํา เศษผ้า เศษเหล็กจากโรงงานอุตสาหกรรม ลดปริมาณขยะสู่หลุมฝังกลบไปกว่า 240 กิโลกรัม เทียบเท่าการลดก๊าซเรือนกระจก 515 กิโลกรัมคาร์บอนไดอ๊อกไซด์เทียบเท่า เพื่อร่วมรณรงค์การท่องเที่ยวอย่างรับผิดชอบและส่งเสริมจิตสํานึกช่วยกันดูแลรักษาสิ่งแวดล้อมอย่างยั่งยืน ภายในงาน ผู้มาเที่ยวชมสามารถเลือกจับจ่ายสินค้าอุปโภคบริโภค และผลิตภัณฑ์ OTOP ของดีประจําจังหวัดจากร้านค้ากว่า 400 ร้านค้า สร้างประสบการณ์ใหม่ตอบโจทย์สังคมไร้เงินสด
ธนาคารกรุงไทย สนับสนุนกิจกรรมและงานประจําปีของจังหวัดฉะเชิงเทรามาอย่างต่อเนื่องเป็นปีที่ 4 เพื่อกระตุ้นเศรษฐกิจฐานราก สร้างรายได้ให้กับชุมชนและยกระดับคุณภาพชีวิตของประชาชนในทุกมิติ ตามวิสัยทัศน์ “กรุงไทยเคียงข้างไทย สู่ความยั่งยืน”
รัฐบาลไทย-ข่าวทำเนียบรัฐบาล-กรมทางหลวงชนบท เชิญชวนประชาชนร่วมสืบสานประเพณีลอยกระทง 27 พฤศจิกายน 2566 พร้อมชมทัศนียภาพไฟประดับสะพานภูมิพล 1 สะพานภูมิพล 2 และสะพานมหาเจษฎาบดินทรานุสรณ์
วันศุกร์ที่ 24 พฤศจิกายน 2566
กรมทางหลวงชนบท เชิญชวนประชาชนร่วมสืบสานประเพณีลอยกระทง 27 พฤศจิกายน 2566 พร้อมชมทัศนียภาพไฟประดับสะพานภูมิพล 1 สะพานภูมิพล 2 และสะพานมหาเจษฎาบดินทรานุสรณ์
....
กรมทางหลวงชนบท (ทช.) กระทรวงคมนาคม เชิญชวนประชาชนร่วมสืบสานประเพณีลอยกระทง พร้อมชมทัศนียภาพไฟประดับสะพานข้ามแม่น้ําเจ้าพระยาในวันลอยกระทง วันจันทร์ที่ 27 พฤศจิกายน 2566 เพื่อส่งเสริมเศรษฐกิจการท่องเที่ยวภายในประเทศ พัฒนาพื้นที่โดยรอบให้มีทัศนียภาพที่ร่มรื่นและสวยงาม สําหรับ ทช. ได้ร่วมสืบสานประเพณีอันดีงามของไทยทุก ๆ ปี โดย ทช. ได้เปิดไฟประดับสะพานข้ามแม่น้ําเจ้าพระยาในพื้นที่กรุงเทพฯ และปริมณฑล ได้แก่ สะพานภูมิพล 1 สะพานภูมิพล 2 กรุงเทพฯ จังหวัดสมุทรปราการ และสะพานมหาเจษฎาบดินทรานุสรณ์ จังหวัดนนทบุรี เพื่อร่วมเป็นส่วนหนึ่งในการส่งเสริมเศรษฐกิจการท่องเที่ยวภายในประเทศ และแสดงให้เห็นความงดงามของบรรยากาศบริเวณแม่น้ําเจ้าพระยา โดย ทช. จะเปิดไฟประดับสะพาน ระหว่างเวลา 19.00 - 24.00 น. นอกจากนี้ ทช. ได้จัดเจ้าหน้าที่ตรวจตราเพื่ออํานวยความสะดวกให้กับประชาชนที่เดินทางมา ลอยกระทงบริเวณสะพานข้ามแม่น้ําเจ้าพระยาในเขตกรุงเทพฯ และปริมณฑล ที่อยู่ในความดูแลของ ทช. ทั้งนี้ ประชาชนสามารถสอบถามข้อมูลเพิ่มเติมหรือแจ้งเหตุได้ที่สายด่วน ทช. โทร. 1146
รัฐบาลไทย-ข่าวทำเนียบรัฐบาล-รมว.ดีอี เป็นประธานการประชุมคณะนักธุรกิจบริษัทสมาชิกสภาธุรกิจ สหรัฐอเมริกา-อาเซียน
วันพฤหัสบดีที่ 23 พฤศจิกายน 2566
รมว.ดีอี เป็นประธานการประชุมคณะนักธุรกิจบริษัทสมาชิกสภาธุรกิจ สหรัฐอเมริกา-อาเซียน
รมว.ดีอี เป็นประธานการประชุมคณะนักธุรกิจบริษัทสมาชิกสภาธุรกิจ สหรัฐอเมริกา-อาเซียน
วันนี้ (23 พ.ย.66) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) เป็นประธานการประชุมคณะนักธุรกิจบริษัทสมาชิกสภาธุรกิจ สหรัฐอเมริกา-อาเซียน (U.S. - ASEAN Business Council: USABC) โดยมีศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงดิจิทัลฯ คณะทํางาน และผู้ที่เกี่ยวข้องเข้าร่วม ณ ห้องประชุม MDES 1 ชั้น 9 กระทรวงดิจิทัลเพื่อเศรษฐกิจและสังคม
_____________________
รัฐบาลไทย-ข่าวทำเนียบรัฐบาล-ปลัดฯ ณัฐพล หารือทีม MIND เตรียมการประชุม ครม.สัญจร จ.หนองบัวลำภู และติดตามการตรวจราชการกลุ่มจังหวัดภาคตะวันออกเฉียงเหนือตอนบน 1
วันศุกร์ที่ 24 พฤศจิกายน 2566
24/11/2566
ปลัดฯ ณัฐพล หารือทีม MIND เตรียมการประชุม ครม.สัญจร จ.หนองบัวลําภู และติดตามการตรวจราชการกลุ่มจังหวัดภาคตะวันออกเฉียงเหนือตอนบน 1
ปลัดฯ ณัฐพล หารือทีม MIND เตรียมการประชุม ครม.สัญจร จ.หนองบัวลําภู และติดตามการตรวจราชการกลุ่มจังหวัดภาคตะวันออกเฉียงเหนือตอนบน 1
วันที่ 23 พฤศจิกายน 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมหารือเตรียมการประชุมครม.สัญจร ครั้งที่ 1/2566 ณ จังหวัดหนองบัวลําภู และติดตามการตรวจราชการกลุ่มจังหวัดภาคตะวันออกเฉียงเหนือตอนบน 1 (จังหวัดบึงกาฬ เลย หนองคาย หนองบัวลําภู และอุดรธานี) ระหว่างวันที่ 3 - 4 ธันวาคม 2566 เพื่อติดตามการดําเนินงานตามนโยบายรัฐบาลและปัญหาความเดือดร้อนของประชาชนในพื้นที่ โดยมี นางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม คณะผู้บริหารกระทรวงอุตสาหกรรม (อก.) และกลุ่มจังหวัดภาคตะวันออกเฉียงเหนือตอนบน 1 (จังหวัดบึงกาฬ เลย หนองคาย หนองบัวลําภู และอุดรธานี) ร่วมประชุม ณ ห้องประชุมชุณหะวัณ อาคารสํานักงานปลัดกระทรวงอุตสาหกรรม และผ่านทางระบบ Zoom Meeting
ปลัดกระทรวงอุตสาหกรรม ได้หารือเพื่อเตรียมการการประชุม ครม.สัญจร ครั้งที่ 1/2566 ณ จังหวัดหนองบัวลําภู และติดตามการตรวจราชการกลุ่มจังหวัดภาคตะวันออกเฉียงเหนือตอนบน 1 โดยให้ทุกหน่วยงานของกระทรวงอุตสาหกรรมมีการบูรณาการร่วมกัน เพื่อให้การวางแผนการตรวจราชการและการเดินทางของคณะจากส่วนกลางเป็นไปด้วยความเรียบร้อย พร้อมสั่งการให้สํานักงานอุตสาหกรรมจังหวัดบึงกาฬ เลย หนองคาย หนองบัวลําภู และอุดรธานี เชิญภาคเอกชน สภาอุตสาหกรรมแห่งประเทศไทย สภาหอการค้าแห่งประเทศไทย สภาเกษตรแห่งชาติ สภาการท่องเที่ยวแห่งประเทศไทย สมาพันธ์ SME ในพื้นที่เข้าร่วมประชุมในวันที่ 3 ธ.ค. ณ ศูนย์ส่งเสริมอุตสาหกรรมภาคที่ 4 กรมส่งเสริมอุตสาหกรรม เพื่อหารือข้อเสนอการพัฒนาด้านเศรษฐกิจและอุตสาหกรรมของกลุ่มจังหวัดฯ และสั่งการให้จังหวัดได้เตรียมข้อมูลประเด็นและวาระการพัฒนากลุ่มจังหวัด ของ อก. โครงการด้านการเกษตร คือ โครงการยกระดับรายได้เกษตรกรภายใต้การจัดตั้งศูนย์ความเป็นเลิศเพื่อการพัฒนาท้องถิ่น และโครงการพัฒนาโครงข่ายเส้นทางคมนาคมฯ ในกลุ่มจังหวัดฯ คือ โครงการศึกษาระบบโลจิสติกส์และวางแผนการพัฒนาภาคตะวันออกเฉียงเหนือตอนบน 1 สู่ NeEC และเชื่อมโยงภูมิภาคลุ่มน้ําโขง เข้าหารือ ส่วนข้อเสนอขอรับการสนับสนุนจากภาครัฐของ กนอ. เรื่อง การขอขยายเขตพัฒนาเศรษฐกิจพิเศษหนองคายให้ครอบคลุมพื้นที่เขตนิคมอุตสาหกรรมอุดรธานี การส่งเสริม Logistics Park ในนิคมอุตสาหกรรมอุดรธานี ให้เป็น One Stop Service และการจัดตั้งเขตปลอดอากรกิจการพาณิชย์อิเล็กทรอนิกส์ภายในนิคมอุตสาหกรรมอุดรธานี เข้าไว้ภายใต้ประเด็นและวาระการพัฒนากลุ่มจังหวัด ด้วยเพื่อให้ข้อเสนอของ กนอ. มีประเด็กหลักในการนําเสนอต่อไป
รัฐบาลไทย-ข่าวทำเนียบรัฐบาล-​PM to take field visit to Sa Kaeo province on Nov 25
วันพฤหัสบดีที่ 23 พฤศจิกายน 2566
​PM to take field visit to Sa Kaeo province on Nov 25
​PM to take field visit to Sa Kaeo province on Nov 25
November 23, 2023, Government Spokesperson Chai Wacharonke disclosed that Prime Minister and Minister of Finance Srettha Thavisin is scheduled to take a field visit to Sa Kaeo province on November 25, 2023. He will visit 3 sites in Aranyaphathet district to observe the operation and follow up on the implementation progress: 1) construction site of CIQ facilities; 2) Ban Khlong Leuk border checkpoint; and 3) Sa Kaeo Industrial Estate. The Prime Minister will be accompanied by Minister of Transport Suriya Jungrungreangkit, Minister of Industry Pimphattra Wichaikul, Secretary General of the Board of Investment (BOI) Narit Therdsteerasukdi, and Prime Minister’s Deputy Secretary General for Political Affairs Phongsaran Assavachaisophon.
At 13.00 hrs of November 25, 2023, the Prime Minister will follow up on the construction progress of the Customs Department’s CIQ (Customs Immigration and Quarantine) facilities, situated at Thailand – Cambodia (Ban Nong Ian - Stung Bot) Friendship Bridge, which is built to accommodate cross-border logistics and transport between the two countries once the bridge is officially opened. The CIQ facilities will also help alleviate goods transport congestion at the Ban Khlong Leuk permanent border checkpoint.
Later at 14.15 hrs, the Prime Minister will travel to Ban Khlong Leuk permanent border checkpoint, aka., Aranyaphathet border checkpoint, to observe its operation. Rong Kluea Market, which is the largest border market in the Eastern region, is also located nearby. At 15.30 hrs, the Prime Minister will visit Sa Kaeo Industrial Estate before returning to Bangkok later in the da
รัฐบาลไทย-ข่าวทำเนียบรัฐบาล- ชวนนุ่งโจงห่มไทยเที่ยวงานวันกาชาด 100 ปี ณ สวนลุมพินี 8-18 ธันวาคมนี้
วันพฤหัสบดีที่ 23 พฤศจิกายน 2566
ชวนนุ่งโจงห่มไทยเที่ยวงานวันกาชาด 100 ปี ณ สวนลุมพินี 8-18 ธันวาคมนี้
งานวันกาชาด ๑๐๐ ปี พุทธศักราช ๒๕๖๖
ภายใต้แนวคิด "รื่นรมย์สุขฤดี ณ ที่แห่งการให้" #RedCrossFairCenturyOfCharity
เชิญชวนร่วมย้อนวันวานไปกับมหรสพรื่นเริงการกุศลคู่คนไทยที่กําลังหวนกลับมาอีกครั้งให้หายคิดถึง...สําราญใจกับงานวันกาชาด 100 ปี ที่ที่เต็มไปด้วยความสนุกสนานรื่นรมย์และความสุขจากการได้มาเที่ยวงานกาชาด
เตรียมนุ่งโจงห่มไทยมาเที่ยวงานวันกาชาด 100 ปี
8-18 ธันวาคม 2566 ณ สวนลุมพินี และ www.redcrossfair.com
#งานวันกาชาด100ปี #RedCrossFairCenturyOfCharity #งานกาชาด2566 #redcrossfair2023 #สวนลุมพินี #สภากาชาดไทย
รัฐบาลไทย-ข่าวทำเนียบรัฐบาล-​นายกฯ รับฟังการนำเสนอ “ประเทศเป้าหมายสำคัญสำหรับการทูตเศรษฐกิจเชิงรุก” พร้อมมอบนโยบายทีมไทยแลนด์ ทำงานสอดประสาน การทูตเศรษฐกิจเชิงรุก ร่วมเสริมสร้างศักยภาพไทยสู่เวทีโลก
วันพฤหัสบดีที่ 23 พฤศจิกายน 2566
23/11/2566
​นายกฯ รับฟังการนําเสนอ “ประเทศเป้าหมายสําคัญสําหรับการทูตเศรษฐกิจเชิงรุก” พร้อมมอบนโยบายทีมไทยแลนด์ ทํางานสอดประสาน การทูตเศรษฐกิจเชิงรุก ร่วมเสริมสร้างศักยภาพไทยสู่เวทีโลก
​นายกฯ รับฟังการนําเสนอ “ประเทศเป้าหมายสําคัญสําหรับการทูตเศรษฐกิจเชิงรุก” พร้อมมอบนโยบายทีมไทยแลนด์ ทํางานสอดประสาน การทูตเศรษฐกิจเชิงรุก ร่วมเสริมสร้างศักยภาพไทยสู่เวทีโลก
วันนี้ (23 พฤศจิกายน 2566) เวลา 10.30 น. ณ วิเทศสโมสร กระทรวงการต่างประเทศ ถนนศรีอยุธยา เขตราชเทวี กรุงเทพฯ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เข้ารับฟังการนําเสนอ เรื่อง “ประเทศเป้าหมายสําคัญสําหรับการทูตเศรษฐกิจเชิงรุก” นายชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
เมื่อเดินทางถึง นายกรัฐมนตรีได้ร่วมถ่ายรูปกับเอกอัครราชทูตไทยจากทั่วโลกที่ได้เดินทางมาร่วมประชุมในครั้งนี้ โดยนายกรัฐมนตรีได้กล่าวขอบคุณทุกภาคส่วนที่เสียสละเวลามาประชุมร่วมกันใน 2- 3 วันนี้ โดยถือเป็นมิติใหม่ของการทํางานในการทําการทูตเชิงรุกในอนาคต ซึ่งจากการบรรยายสรุปชื่นชมว่ามีความครบถ้วนสมบูรณ์ โดยส่วนของกระทรวงพาณิชย์ที่ได้กล่าวถึง 7C : Common Goal ประกอบด้วย Customer-centric / Co-creation / Cooperation / Connectivity / Care / Can do มีแนวทางที่สรุปได้อย่างชัดเจน ทั้งนี้ นายกรัฐมนตรีเชื่อว่า ถึงแม้การทํางานจะเจออุปสรรค แต่ถ้าเรามี Can Do Attitude และถ้าสามารถทําลายกําแพงได้ เชื่อว่าศักยภาพไทยจะได้นํามาเผยแพร่ในเวทีโลกอย่างแน่นอน
การมารวมตัวในวันนี้ถือเป็นช่องทางพูดคุยอย่างเปิดเผย นายกรัฐมนตรี ในฐานะผู้นํารัฐบาล ประสงค์และอยากเห็นกระทรวงการต่างประเทศเป็น กระทรวงเกรด A ช่วยผลักดันและเอื้อให้การปฏิบัติหน้าที่ในเวทีโลกให้ทํางานได้อย่างสมบูรณ์ และอยากให้มีคนรุ่นใหม่ที่เข้ามาทํางานช่วยเสริมสร้างศักยภาพการทํางาน ซึ่งในการประชุมและรับฟังการนําเสนอ ในการประชุมเอกอัครราชทูตและกงสุลใหญ่ ผู้ช่วยทูตฝ่ายพาณิชย์และฝ่ายส่งเสริมการลงทุนในช่วงเวลา 2 วันที่ผ่านมานี้ ทําให้มีความชัดเจนในนโยบายการทํางาน ทํางานร่วมมือกันในหลายภาคส่วน เพื่อนําศักยภาพของไทยไปสู่เวทีโลก ทั้งนี้ นายกรัฐมนตรีชื่นชมแนวทางการจัดประชุมร่วมกันของหน่วยงานที่ประกอบเป็นทีมไทยแลนด์นี้ และนายกรัฐมนตรีได้ระบุว่า ขอฝากอนาคตของประเทศไทยไว้ในมือทุกคนด้วย
รัฐบาลไทย-ข่าวทำเนียบรัฐบาล-​พวงเพ็ชร” สั่ง สคบ. เร่งสอบทัวร์ “อ้วน ผอม อะราวด์ เดอะ เวิลด์” หลังยกเลิกทัวร์ไม่คืนเงิน เสียหายกว่า 50 ล้านบาท
วันพฤหัสบดีที่ 23 พฤศจิกายน 2566
23/11/2566
​พวงเพ็ชร” สั่ง สคบ. เร่งสอบทัวร์ “อ้วน ผอม อะราวด์ เดอะ เวิลด์” หลังยกเลิกทัวร์ไม่คืนเงิน เสียหายกว่า 50 ล้านบาท
​พวงเพ็ชร” สั่ง สคบ. เร่งสอบทัวร์ “อ้วน ผอม อะราวด์ เดอะ เวิลด์” หลังยกเลิกทัวร์ไม่คืนเงิน เสียหายกว่า 50 ล้านบาท
วันที่ 23 พฤศจิกายน นางพวงเพ็ชร ชุนละเอียด รัฐมนตรีประจําสํานักนายกรัฐมนตรี ได้สั่งการให้สํานักงานคณะกรรมการผู้บริโภค หรือ สคบ. ดําเนินการตรวจสอบกรณีที่มีกลุ่มผู้บริโภคได้รับความเดือดร้อนจากจองทัวร์นําเที่ยวอ้วน ผอม ดําเนินการโดยบริษัท อ้วน ผอม อะราวด์ เดอะ เวิลด์ จํากัด ซึ่งต่อมาถูกยกเลิกทัวร์ท่องเที่ยว แต่บริษัทฯ ยังไม่คืนเงินให้แก่ผู้บริโภคและมีผู้เสียหายจํานวนหลายร้อยราย รวมมูลค่าความเสียหายกว่า 50 ล้านบาท
ทาง สคบ.ได้เร่งดําเนินการติดตามและตรวจสอบทันที หลังจากที่ได้รับเรื่องร้องทุกข์จากผู้บริโภค จํานวน 3 ราย รวมค่าเสียหายเป็นเงิน จํานวน 296,527 บาท โดย สคบ. ได้ประสานไปยังกรมการท่องเที่ยวพิจารณาดําเนินการ ตาม พ.ร.บ.ธุรกิจนําเที่ยวและมัคคุเทศก์ ในฐานะนายทะเบียนผู้ออกใบอนุญาตและกํากับดูแลการประกอบธุรกิจนําเที่ยวและมัคคุเทศก์เรียบร้อยแล้ว นอกจากนี้ ยังได้สั่งการให้ นายธสรณ์อัฑฒ์ ธนิทธิพันธ์ เลขาธิการ สคบ. นําพนักงานเจ้าหน้าที่ลงพื้นที่ตรวจสอบสถานประกอบการของ บริษัท อ้วน ผอม อะราวด์ เดอะ เวิลด์ จํากัด ตั้งอยู่เลขที่ 57 อาคารปาร์ค เวนเซอร์ อีโคเพล็กซ์ ชั้น 18 ห้อง 1813 ถนนวิทยุ แขวงลุมพินี เขตปทุมวัน กรุงเทพฯ ซึ่งพบเฉพาะเพียงผู้ให้เช่าเท่านั้น บริษัทไม่มีเจ้าหน้าที่เข้ามาปฏิบัติงานแต่อย่างใด ผู้ให้เช่าแจ้งว่ากรรมการบริษัทฯ ได้มาเช่าตั้งแต่ ปี 2560 ซึ่งตลอดระยะเวลาเช่าซื้อผู้ให้เช่าไม่เคยพบกับกรรมการบริษัทฯ เลย อีกทั้งยังพบว่ามีการผิดนัดชําระการเช่าพื้นที่บ่อยครั้ง และปัจจุบันยังค้างค่าเช่า
นางพวงเพ็ชร กล่าวว่า สคบ.มีมาตรการในการเยียวยาผู้บริโภคที่ได้รับความเสียหาย โดยได้ส่งเรื่องให้กรมการท่องเที่ยวดําเนินการเรียกบริษัทฯ ชี้แจงข้อเท็จจริง รวมถึงการเยียวยาความเสียหายจากเงินประกันที่บริษัทฯ ได้วางเงินประกันไว้กับกรมการท่องเที่ยว ซึ่งหากเงินจํานวนดังกล่าวไม่เพียงพอต่อการเยียวยาความเสียหายให้กับผู้บริโภคครบทุกราย กรมการท่องเที่ยวจะส่งเรื่องกลับมายัง สคบ. เพื่อฟ้องดําเนินคดีแทนผู้บริโภครายที่ยังไม่ได้รับการเยียวยาความเสียต่อไป และสคบ. ได้บูรณาการความร่วมมือกับกรมการท่องเที่ยวรวมถึงหน่วยงานที่เกี่ยวข้องในการบังคับใช้กฎหมาย กําหนดแผนการตรวจสอบบริษัทนําเที่ยว เพื่อป้องกันผู้ประกอบธุรกิจที่เอาเปรียบผู้บริโภค และปกป้องผู้บริโภคที่ได้รับความเสียหายจากการกระทําของผู้ประกอบธุรกิจ เพื่อให้เกิดประสิทธิภาพและความเป็นธรรมต่อไป